Ene-Maris Tali

**Ene-Maris Tali** (sündinud 13. juunil 1952) on eesti ajakirjanik ja kirjanik.

## Haridus
Lõpetanud Kiviõli 1. Keskkooli (1970) ning Tartu Riikliku Ülikooli eesti filoloogia osakonna ajakirjanduse eriharu (1975).

## Töökäik
Alustas ajakirjanikutööd õpingute kõrvalt. Aastatel 1972–1973 toimetas ta ajalehte Tartu Riiklik Ülikool koos Joel Sanga ja Asta Põldmäega. 1973. aastal hakkas tegema Eesti Üliõpilaste Ehitusmaleva (EÜE) ajalehte. Sama aasta sügisest hakkas tegutsema ajalehe Noorte Hääl kooli- ja üliõpilasosakonna korrespondendina. 

1975. aastast töötab ta Eesti Televisioonis, algul toimetas laste- ja noortesaateid. 2002. aastal seoses ERR-i üleminekuga produtsendisüsteemile sai Ene-Maris Talist kultuurisaadete toimetaja-produtsent. Ajavahemikul 2007–2010 töötas ta haridus- ja teadussaadete toimetaja-produtsendina, 2010–2018 elusaadete toimetaja-produtsendina ning alates 2018. aasta kevadest on ta olnud päevakajaliste saadete toimetaja ja produtsent. 

Ta on kirjutanud stsenaariume, tele- ja teatrilavastuste käsikirju, tootnud ja toimetanud dokumentaalfilme ning tema sulest on ilmunud ka kolm kogupereraamatut ja üks romaan.

## Looming
### Loodud lastesaated
* 1979 "Mu kodu on keset metsa", toimetaja (autorid Madis Aruja ja Rein Põder, režissöör Kadri Mardna)
* 1979 "Avali looduses", toimetaja (saatejuht Jaan Naaber, režissöör Kadri Mardna)
* 1988 "Nukumäng", stsenarist-toimetaja (teatriajaloosari, saatejuhid Hendrik Toompere seenior ja Ülo Vihma)
* 1988 "Elavad nukud", stsenarist-toimetaja (teatriajaloosari, saatejuhid Hendrik Toompere seenior ja Ülo Vihma)
* 1989 "Näite mäng", stsenarist-toimetaja (teatriajaloosari, saatejuhid Jüri Aarma ja Lauri Nebel)
* 1994 "Kas sina näed, mida mina näen", toimetaja (saatejuhid Fred Jüssi ja Jarõna Ilo)

### Koguperelavastused
* 1981 "Päkapikula", dramaturg, toimetaja
* 1983–1985 "Vandersellid", dramaturg, toimetaja
* 1985–1986 "Pailapsiin", dramaturg, toimetaja
* 1987–1988 "Suur pahandus", dramaturg, toimetaja
* 1992–1994 "Hr. Lapsti Lasteteater", dramaturg, toimetaja
* 1999–2001 "Internetivanaema", dramaturg, toimetaja-produtsent

### Dokumentaalprojektid
* 1983 "BAM", dokumentaalfilmi toimetaja (autor Agu Veetamm)
* 2000 "Püha maa", toimetaja-produtsent (saatetsükkel Iisraeli kultuurist ja ajaloost; autor-saatejuht David Vseviov) 
* 2009 "Riigireetur", dokumentaalfilmi produtsent (lugu Hermann Simmist, autorid Mihkel Kärmas, Rasmus Kagge, režissöör Erle Veber)
* 2010 "Kummikaru", dokumentaalfilmi toimetaja (autor ja režissöör Indrek Simm)
* 2014 "Idapiiril", dokumentaalfilmi stsenarist ja produtsent (režissöör Maarika Lauri)

### Elu-, kultuuri- ja majandussaated
* 1983–1984 "Hommikuvalges", toimetaja (reportaažisari; saatejuht Urve Tiidus, režissöör Virve Koppel)
* 1997–1998 "Pildi ees ja pildi sees", stsenarist-toimetaja (kunstisaade; saatejuht Raivo Järvi)
* 2003–2004 "Tegelikkuse Keskus", toimetaja-produtsent (saatejuht Juku-Kalle Raid, kaasautorid Kivisildnik, Jelena Skulskaja, režissöör Maarika Lauri)
* 2006 "Ohhoo!", produtsent (innovatsioonisaade; autorid Maarja Kruusmaa ja Aare Baumer, režissöör Maarika Lauri)
* 2005 "Vastutuult", produtsent (portreesaade; saatejuht Reet Linna, režissöör Helen Valkna)
* 2006 "Kas me sellist Eestit tahtsimegi?", autor ja produtsent
* 2008 "Miljon senti", toimetaja ja produtsent (majandussaade; saatejuht Janek Mäggi) 
* 2007 "Aeg enesele!" toimetaja-produtsent (saatejuht Reet Linna, režissöör Marek Miil)
* 2008–2011 "Batareja" toimetaja-produtsent (saatejuht Jelena Skulskaja)
* 2010–2013 "Püramiidi tipus", produtsent-projektijuht (teadussaade; saatejuhid Neeme Raud, Mihkel Kärmas ja Astrid Kannel, režissöör Tarvo Mölder)
* 2011 "Jõuluks koju", produtsent (portreesaade Brasiilias elavast Eesti juurtega moegurust Oskar Metsavahist; saatejuht Maarja Tali)
* 2011 "Jõuluks koju", produtsent (portreesaade Annely Peebost; saatejuht Grete Lõbu) 
* 2013–2014 "Lähetus", produtsent (saatejuhid Neeme Raud ja Indrek Treufeldt)
* 2015 "Rohke kalatuur", stsenarist ja produtsent (meelelahutussaade; saatejuht Gaute Kivistik)
* 2015–2017 "Noateral", produtsent (ETV+ venekeelne arutelusaatesari; saatejuht Olesja Lagašina)
* 2016–2019 "Oma kodu", autor, toimetaja ja produtsent (saatejuht Hannes Hermaküla)
* 2017 "Tagasiteed ei ole!", autor ja produtsent (dokumentaalsaade Süüria põgenikest Istanbulis; saatejuht Hille Hanso, režissöör Sander Allikmäe)
* 2018 "Frode Estil ja Jaak Mae – sõbrad ja konkurendid", autor ja produtsent (kaasautor ja toimetaja Kristjan Pihl, režissöör Sander Allikmäe)
* 2003–2005, 2013–2019 "Jõulutunnel", toimetaja-produtsent (heategevusprojekt)
* 2020–2021 "Puit arhitektuuris", autor, toimetaja ja produtsent (režissöörid Tarvo Mölder ja Märten Vaher)
* 2022 "Lõpetamata linn", autor, toimetaja ja produtsent (linnaehituslikud visioonid; saade valmis koostöös EKA-ga; režissöör Märten Vaher)
* 2024 "Loodud kestma", autor, toimetaja ja produtsent (saatesari betoonarhitektuurist; režissöör Maarika Lauri)

### Raamatud
* "Suur jõuluraamat", kogupereraamat, 1997
* "Tähtraamat. Aastaring Maarjamaal", kogupereraamat, 2000
* "Pailapsiin", lasteraamat, 2016
* "Kristallmeri", romaan, 2025

### Käsikirjad teatritele
* 2001 "Päkapikula", Rakvere Teatri lavastus (lavastaja Üllar Saaremäe)
* 2017 "Karjapoiss ja kadunud lambad" (lavastaja Ivo Eensalu)
* 2017 "Pailapsiin ja piilurite must nimekiri" (lavastaja Ivo Eensalu)

## Liikmesus
Ene-Maris Tali on Ajakirjanike Liidu liige, aastail 2004–2005 oli ta selle liidu juhatuse esimees.

## Tunnustus
* 1998 – Nukitsa konkurss, 1. koht kirjanike kategoorias ("Suur jõuluraamat")
* 2001 – Valgetähe medaliklassi teenetemärk
* 2022 – Puitmajasektori tunnustus "Eesti puitarhitektuuri mõjutaja 2022" saatesarja "Puit arhitektuuris" eest
* 2023 – Eesti Arhitektide Liidu teenetemedal saatesarja "Lõpetamata linn" eest
* 2025 – Eesti Betooniühingu tunnustus "Betoonisõber 2025" saatesarja "Loodud kestma" eest

## Isiklikku
Tema abikaasa oli kunstnik Tarmo Tali. Neil on kolm last: Maarja Tali, Rasmus Tali ja Laura Tamm.

## Viited